Burisrawa

Te Burisrawa (Dewanagari: भूरिश्रवा; IAST: Bhūriśravā) botiya tala ngotaliyo lo taapulu to silita Mahabharata. Tiyo botiye pangeran lonto kerajaan Bahlika wala'iyo le Somadata, wawu onggo woluwo wuumbuta lo ngongala'a Pandawa wawu Kurawa to kerajaan Kuru.
Tiyo lowali sekutu lo Kurawa to delomo popateya Barataayuda. Tiyo yilate to ulu'u le Satyaki, sekutu lo Pandawa.
To delomo pewayangan lo Jawa, te Burisrawa uwaliyo lonto Kerajaan Mandaraka.

Ngongala'a 
Moturuti silita Mahabharata, te Burisrawa wala'iyo le Somadata, Raja Bahlika. Somadatta lohihilawo onggo wali lo Kerajaan Kuru, oo'oditoliyo tiyo onggo ngaala'a wolo Kurawa wawu Pandawa. Te Somadata o wala'a mongo lola'i wopatota, de'uwito yito Burisrawa, Buri, Sala, wawu Saumadati. Dabo wungguli uweewo lo'i-lo'iya te Saumadati ta boyitolo te Burisrawa. To delomo popateya Baratayuda, te Somadata wolo wala'iyo wopatota pilate le Satyaki ngopohiya le Saumadati ta yilate to ulu'u lo Pancamuka.

To silita lo pewayangan lo Jawa te Somadata hetanggulaliyo olo te Somadenta, wawu uwitolo toli le Salya olongiya lo kerajaan Mandraka. Oditoliyo te Burisrawa tangu-tanggula Putra Salya. Padahal Somadata wawu Salya to delomo Mahabharata botiye tawu duulota ta hihihede.

Mohihita wole Arjuna 
Wala'o Pandawa ta otoluliyo te Arjuna, hihihita wolo Duryudana mohama hiyala oli Subadra. To silita lo pewayangan Jawa, ta hihihita wole Arjuna yito te Burisrawa.
Te Arjuna wawu ti Subadra ma pilopojodowoliyo onggo keke'i. Dabo ti Subadra olo botiye he'otohila le Buriswara. Te Duryudana lohihe wubodu ole Baladewa alihu moponika oli Subadra wawu te Buriswara, diila te Arjuna. Te Baladewa lo'ilingohilaliyo wawu akoro. Tiyo longohi hihile u mobuheto odele Arjuna wonu ohila monika olo wutatiyo yali-yati ti Subadra.

Oo'oditoliyo ilowaliya le Arjuna nga'amila hihile u le Baladewa. Te Kresna ta mohuhula li Subadra lomutusani alihu te Baladewa adili. To ahiriliyo te Arjuna lonika woli Subadra wawu te Buriswara lohuwalingo lo'u woli-wolito.

Budaya